હા, ધ્રુવ ભટ્ટ શિક્ષક છે, કવિ છે, લેખક છે, ટ્રેકર છે, રખડપટ્ટીના માસ્ટર છે, કોમ્પ્યુટર ટાઇપિંગમાં માહેર છે, ચિત્રકાર છે... જ્યારે જે થવાની ઇચ્છા થાય તે થઇ જવાની તત્પરતા અને તૈયારીવાળા સરળ અને સહજ છે ધ્રુવ ભટ્ટ... એ ભણીને આવી મસ્તી પામ્યા નથી. ફોર્મલ એજ્યુકેશન તો તેના મનમાં બેસતું જ નથી. તેઓ માને છે કે: 'તું આમ કર’ એવું હું કહું ત્યાં જ શિક્ષણ પૂરું થઇ જાય છે... સ્કૂલ ખોલવી એ શિક્ષણનું કામ છે એવું ધ્રુવભાઇ સ્વીકારવા તૈયાર નથી. સાવ જુદી માટીના ધ્રુવ ભટ્ટ.